চাঁপাইনবাবগঞ্জ জেলা অন্ধকল্যাণ সমিতির প্রতিষ্ঠায় গুরুত্বপূর্ণ ভূমিকা পালন করেন মোহাম্মদ আলী কামাল। সমাজসেবী মোহাম্মদ আলী কামালের আন্তরিক প্রচেষ্টা এবং রাজশাহীর লায়ন্সসহ বিভিন্ন গণ্যমান্য ব্যক্তিদের সম্মিলিত উদ্যোগে ১৯৯১ সালে রাজশাহী শহরে ‘রাজশাহী লায়ন্স চক্ষু হাসপাতাল’ গড়ে উঠে। এরই ধারাবাহিকতায় রাজশাহী লায়ন্স চক্ষু হাসপাতালের দ্বিতীয় শাখা ১৯৯৯ সালে তৎকালীন প্রধানমন্ত্রী শেখ হাসিনা কর্তৃক উদ্বোধন করা হয়। প্রথম ও দ্বিতীয় শাখা লায়ন চক্ষু হাসপাতাল প্রতিষ্ঠায় অনবদ্য অবদানের স্বীকৃতিস্বরুপ মোহাম্মদ আলী কামালকে রাজশাহী লায়ন্স গভর্নর ২০১৩ সালে স্বর্ণপদকে ভূষিত করেন। বাংলাদেশ স্কাউট, রাজশাহীতে বিশেষ অবদান রাখার জন্য ২০০৫ সালে তৎকালীন মহামান্য রাষ্ট্রপতি কর্তৃক রৌপ্য ইলিশ পদক লাভ করেন। বন ও পরিবেশের উপর বিশেষ ভূমিকা রাখার জন্য, বন ও পরিবেশ মন্ত্রণালয় থেকে ২০১২ সালে মাননীয় প্রধানমন্ত্রী শেখ হাসিনা তাঁকে রাষ্ট্রীয় পদক প্রদান করেন। সমাজসেবামূলক কাজের জন্য ২০০৭ ও ২০১১ সালে আন্তর্জাতিক আমেরিকান বাইওগ্রাফিক্যাল সোসাইটির স্বর্ণপদকসহ সামাজিক-সাংস্কৃতিক কাজের জন্য বহু এ্যাওয়ার্ড-সম্মাননা লাভ করেন সমাজসেবী মোহাম্মদ আলী কামাল। {অসমাপ্ত…/ বিস্তারিত প্রকাশিতব্য মূল গ্রন্থ- ‘আলোকিত চাঁপাইনবাবগঞ্জ’ (চাঁপাইনবাবগঞ্জের দু’শো বছর ইতিহাসের বিশিষ্ট ব্যক্তিদের সংক্ষিপ্ত জীবনী) }